Marvel Anjelina Joli, Salma Xayek va Kit Xarington ijrosidagi “Abadiylar” filmining final treylerini e’lon qildi

Marvel studiyasi millionlab yillar Yer sayyorasida yashagan, biroq insonlar o‘rtasidagi mojarolarga aralashmagan qudratli irq haqidagi “Abadiylar” filmining yakuniy treylerini namoyish etdi, deb xabar beradi Esquire.

 Kadr: YouTube
E’lon qilingan treylerdan tushunish mumkinki, Tanosning chertkisidan keyin koinotdagi hayotning yarmi yo‘q qilingan va ularning yana hayotga qaytishi abadiylarni o‘zini ko‘rsatishga majbur etgan, chunki hosil bo‘lgan energiya ularning yovuz qarindoshlari — deviantlarni uyg‘otib yuborgan.
Shuningdek, treylerda “olamlar kushandasi” — superyovuz Galaktus ham ko‘rsatilgan. Bunga qadar u “Fantastik to‘rtlik: kumush syorfer”da (2007-yil) filmida ulkan kosmik bulut shaklida ko‘rinish bergan edi.

 Kadr: YouTube
Filmda Anjelina Joli, Salma Xayek, Kit Xarington, Richard Medden, Kumeyl Nanjiani, Jemma Chan kabi taniqli aktyorlar rol ijro etgan.
“Abadiylar” filmining rejissori — Xloya Chjao. Uning “Ko‘chmanchilar yeri” (2020-yil) filmi uchta “Oskar” mukofotini qo‘lga kiritgan — eng yaxshi film, eng yaxshi rejissorlik ishi va eng yaxshi ayol roli (Frensis Makdormand).

Kartinaning premyerasi 27-oktabr sanasiga rejalashtirilgan.
Avvalroq Disney Skarlett Yoxansson ishtirokidagi barcha loyihalarni yakunlashga qaror qilgani, “Taxtlar o‘yini” yulduzi Emiliya Klark Marvel kinoolamining yangi superqahramoniga aylangani to‘g‘risida xabar berilgandi.
 Marvel osiyolik superqahramoniga oid filmining treylerini taqdim etdi